**מרכז סל ון גלדר לחקר הוראת השואה בבית הספר לחינוך  ארגן בזום כנס מיוחד בשיתוף יד ושם של מתנדבי השירות הלאומי-אזרחי הפועלים במסגרת תנועות הנוער השונות, ערבים, יהודים ודרוזים.**

מטרת המפגש היתה ללבן את תפקידן של תנועות הנוער במצבי משבר בכלל  ובתקופת השואה בפרט וזאת על מנת ליצור סולידריות ישראלית בין מגוון חלקיה של החברה הישראלית כשזיכרון השואה מהווה חוט שדרה מאחד שבכוחו לייצר אמפתיה, סובלנות ודאגה לסבל העם היהודי.
האירוע ביוזמת פרופ' זהבית גרוס, ראש קתדרת אונסק"ו ומרכז סל ון גלדר באוניברסיטת בר אילן ונציגת המועצה להשכלה גבוהה במועצת השירות הלאומי ומר ראובן פינסקי - מנכ"ל הרשות לשירות הלאומי, נציגי תנועות הנוער ומחלקת ההדרכה ביד ושם.  לפני שנה התקיים אירוע דומה ביד ושם (פנים אל פנים) שהיה מוצלח ומעורר השראה ולכן הוחלט גם השנה למרות הקורונה לקיים את האירוע אבל הפעם בזום. לארוע קדמו **מפגשי הכנה**של נציגי כל תנועות הנוער עם פרופ' גרוס להתלבטות משותפת ולליבון השאלות המרכזיות שמעסיקות את תנועות הנוער בימינו (במיוחד בתקופת הקורונה) ומה ניתן ללמוד לימינו (למרות ההבדל)  מאופן תיפקודן של תנועות הנוער בשואה ומשיתוף הפעולה בינהן. מה שאיפיין את מפגשי ההכנה של נציגי התנועות היה הרצון העז לשתף פעולה וליצור פעילות משמעותית לקומונרים של כל התנועות על מנת שהם יעבירו את המסרים בתנועות הנוער השונות שלהם.  המפגש חשף את יחודן של תנועות הנוער לייצר מסרים חינוכיים-אידאולוגיים של נתינה ותקווה גם ברגעי משבר קשים. המשתתפים מהתנועות היהודיות והערביות חשו כי  השואה הוא נושא כאוב שמסוגל לייצר סולידריות אזרחית ישראלית וחיבור אנושי מיוחד בין כל התנועות .

**כנס לרגל הוצאת ספר חדש על תנועת הנוער הציונית-דתית בפולין השומר הדתי התקיים במסגרת קתדרת אונסקו ומרכז סל ון גלדר לחקר הוראת שואה בבית הספר לחינוך בבר אילן**.

 לרגל צאת ספרו החדש של **ד"ר  יוחנן בן יעקב** : **התחיות**: **סיפורה הלא נודע של תנועת הנוער הציונית-דתית בפולין-השומר הדתי**  נערך כנס **רב משתתפים** שהתקיים בזום מטעם בית ספר שדה כפר עציון ובחסות קתדרת אונסקו ומרכז סל ון גלדר לחקר הוראת שואה בבית ספר לחינוך באוניברסיטת בר אילן. ברכו: **ירון רוזנטל** מרכז משק כפר עציון ו**חנה עמית** עורכת הספר. הרצאות ניתנו מפי: **מוקי צור**חבר קיבוץ עין גב סופר והיסטוריון שהתמקד בהבדלים שבין השומר הצעיר והשומר הדתי , **פרופ' זהבית גרוס** ראש מרכז סל ון גלדר  מבית הספר לחינוך אוניברסיטת בר אילן שעסקה בניתוח הסוגיה של  תנועות הנוער השומר הדתי כאוונגרד חברתי בתקופת השואה ולאחריה, **דר יואל רפל** מהמכון לחקר הציונות הדתית בבר אילן סיפר על אביו פרופ'  דב רפל ז"ל שהיה חבר בתנועת השומר הדתי ומעמודי התווך שלה ( וכן חבר סגל בכיר  ומעמודי התווך של בית הספר לחינוך)   ו**הרב ד"ר יונה גודמן**שעשה אבחנה בין תנועת השומר הדתי בפולין ותנועת בני עקיבא כיום. דברי סיכום  מרגשים נאמרו על ידי כותב הספר **דר יוחנן בן יעקב** שסיפר מה הביא אותו לספר את סיפורה של כנסת השומר הדתי בפולין . מנחה הערב היה עמיחי ליפשיץ.